


A kommunikációs és adatfeldolgozó technikák gyors ütemû elterjedése - amit sokan információs forradalomnak neveznek - sajátságos, torz világot teremtett, melynek fontosabb jellemzõi az alábbiak:





Az egyirányú kommunikáció nyomasztó fölénybe kerül.





Feldolgozhatatlan, ellenõrizhetetlen mennyiségû információ lepi el a világot.





Az egyéni tapasztalat ellentmondásba kerül a terjesztett információval (amely egyébként is önellentmondásos).





A tudásközpontú világ álcája mögött kirajzolódik az információ termelés, terjesztés igénytelen, romló színvonalú és erkölcsi megfontolásokat egyre kevésbé elfogadó uniformizált "önmegvalósitó" világa.





A termelési technológiákhoz hasonlóan információs technológia panelek terjednek el, és támogatják az uniformizálódást.





A pénzgazdaság információs gazdasággá alakul, és korlátlanul terjeszkedhet a reálgazdaság rovására.





Az információs gazdaságban tájékozódni tudók, és az információk átláthatatlan szövevényében tévelygõk között egyaránt növekszik a bûnözésre való hajlam.





A globalizálódó gazdaság mögött bolygónk lakosainak jelentõs része dezinformációs káoszban él, amely súlyos válságokkal, kiszámithatatlan népmozgalmakkal,háborukkal fenyeget.





Értékromboló, destruktiv világban élünk. A káros folyamatok megfordításához nincs elég elszántság, tenniakarás, sõt sokan még e folyamatok létezését is tagadják. Kényelmesebb a struccpolitika, homok gyanánt itt van a képernyõ, a valóságot feledtetõ virtuális világ.





A folyamatoknak az a természetük, hogyha nem avatkozunk bele, mennek a maguk útján. Az eredmények többé-kevésbé megjósolhatók. Emberi kötelességünk legalább a káros hatásokat csökkentendõ minimál programot kidolgozni. Ehhez szeretnék néhány gondolattal hozzá járulni.








Szerencsejátékosok alkonya.





Lassan közhellyé válik, hogy globalizált gazdaságban élünk, amely rátelepszik a nemzetgazdaságokra. A nemzetgazdaság pedig, amelynek feladata lenne a társadalom igényeinek kielégitése, egyre kevésbé tud feladatának megfelelni. A reálgazdaságban lévõ tõke hozadékának egy része - adó formájában - hozzájárult a társadalom fenntartási költségeihez. A tõke kivonása után hiány keletkezik (pl. egy állam költségvetésében). A globális gazdaságba átkerült tõke azonban az állam számára megfoghatatlanná válik.





Hasonló a helyzet ahhoz, amikor egy háztartásban a családfõ fokozatosan a munkajövedelmének mind kisebb részét adná a háztartáshoz, a többi pénzzel pedig szerencsejátékot ûzne. A globalizált gazdaság, amelynek lényege a pénz szabad áramlása, ugyanis egyre inkább szerencsejátékhoz hasonlít, azonban nem egy meghatározott összeg kerül szétosztásra. Ebben a játékban úgy is lehet nyerni, hogy senki sem veszít. A pénz pénzt fial. Ez a pénz azonban fiktív pénz, csak a számitógép hálózatban létezik.





A két féle pénz - ti. az állam ill. a társadalom pénze és a bankok elektronikus pénze - egyre élesebben szét fog válni, mint ahogy a reálgazdaság is elkülönül a pénzgazdaságtól. (Számunkra ez nem újdonság, mivel az elõzõ, szocialistának nevezett rendszerben is több féle pénz volt.)





A (termelõ) beruházások csökkenésével, megszünésével a hitelek iránti igény csökken,  ezen beruházások megtérülési indexe nem elégséges már. Az infrastrukturális beruházásoknál is a gyors megtérülés a cél. Ennek érdekében hazánkban világcsúcs autópálya díjakat vezettek be, a bevásárló központok pedig pihenõnap nélkül tartanak nyitva.





A technológiai fejlõdés következtében megnövekedett termelékenység munkahelyek százmillióit szüntette meg, miközben az egyre növekvõ népesség számára nagyon kevés az egyéb munka lehetõség. Túltermelés van az iparban, a mezõgazdaságban, sõt - bár nem azonos okból - az információs szektorban is. Az információ túltermelést részben elõállitásának költség érzéketlensége, részben pedig - nem függetlenül az elõzõektõl - a társadalom tagjainak befolyásolására rendelkezésre álló (rendelkezésre bocsátott?) pénztömeg okozza. (Érdemes azon elgondolkodni, hogy kik és miért finansziroznak világhálózatokat.) A szerencsejáték szindróma itt is érvényesül, mivel minél több csatornán jelenik meg az adott információ, annál valószinübb, hogy hatásos lesz, hasonlóan ahhoz, hogy minél több szelvényt vásárol a játékos, annál nagyobb a nyerési esélye.





Az eredmény: leépülõ gazdaság, leépülõ társadalom, amit az ismert ökológiai problémák csak súlyosbítanak. Szerencsére ezen hatásokat világszerte sokan felismerték, egyének, civil szervezetek sokasága keresi a kiutat. 





Sok szervezet hangoztatja, publikációkban is olvasható a jelszó: "Gondolkodj globálisan, cselekedj lokálisan." A jelszónak több féle értelmezése lehetséges. Sokaknak szimpatikus a globalizáció káros hatásait izolálni próbáló mikrogazdaság kialakitása, amely ugyanakkor szeretné élvezni a globalizáció áldásait. Az elképzelés kissé romantikus, a világ eldugott zugaiban megvalósitható, talán másutt is, térségünkben, nyitott gazdaságunkban azonban nincs létjogosultsága. Pontosabban fogalmazva, addig nincs létjogosultsága, amig a jelenlegi gazdasági  tendenciák maradéktalanul érvényesülnek.





Ezen tendenciák radikális megváltoztatásához azonban nincs elegendõ szervezett erõ. A változás ennek ellenére a küszöbön áll, a gazdasági világrend külsõ és belsõ eróziója miatt. A belsõ erózió  túltermelési válságot eredményez, miközben elkölthetetlen pénzvagyonok halmozódnak fel. (Ki fog saját használatra több ezer TV készüléket, vagy videót vásárolni?) Többek nézete szerint katasztrófa fenyeget, ha az un. monetáris buborék kipukkan, pénzügyi krachot, világválságot okozva. Külsõ eróziót okoz a rejtett, nem regisztrált gazdaság növekvõ térhóditása, amely határos a bûnözéssel összefonódott fekete gazdasággal.





Különféle elméletek születtek a piacgazdaság megreformálására. Ezek egyike a kamat eltörlésében látja a kivezetõ utat. Az elméletek közös vonása, hogy szembehelyezkedik a világgazdasági tendenciákkal, "szembe akar úszni az árral." Erre nyilván nem mutatnak hajlandóságot sem a pénzoligarchák, sem a többé-kevésbé kiszolgáltatott politikusok. Nincs olyan szerencsejátékos, aki a tétek vagy a nyereség csökkentésében lenne érdekelt. Csak olyan reformokat lehet megvalósitani, amelynek a feltételei megérlelõdtek, és a széleskörû politikai akarat is meg van hozzá. Igy pl. elképzelhetõ, hogy évtizedekkel ezelõtt megteremtõdtek a kamatmentes gazdaság bevezetésének feltételei, de senki sem foglalkozott vele komolyan.





Ma már azonban a gazdaság más képet mutat. A termelékenység szinvonala jelenleg olyan magas, hogy a reálgazdaság termelés bõvitést nem igényel, sõt leépülési tendenciát mutat. Nincs szüksége újabb tõke befektetésekre, munkaerõt sem tud felvenni. A kamatmentesség a gazdaság állapotát nem változtatná meg. Súlyos válság azonban új helyzetet teremthet. Több szervezet véleménye szerint a világválság már elkezdõdött. Ennek jele a távolkeleti országok pénzügyi helyzetének megingása, és az orosz gazdasági krizis.A válság tovább terjedése várható.





Talán ennek a hatása, hogy az eddig is elzárkózó politikát folytató India, a most hatalomra került nacionalista párt programja szerint még inkább befelé fordul, ajtót mutatva a multinacionális vállalatoknak. Mégis lehet a globalizált gazdaság ellenére is nemzeti gazdaság politikát folytatni? Kiderül, hogy a nemzetközi pénztõke sem mindenható? Úgy tûnik, hogy India példát mutathat, amit más ország is mint pl. Indonézia követésre méltónak találhat. Ez lenne a válságból kivezetõ út?





A Schiller Intézet igazgatónõje 1995-ben Budapesten tartott elõadásában szintén annak a véleménynek adott hangot, hogy a világválság már elkezdõdött, és ezt a pénzmágnások is nagyon jól tudják. Ezért kezdtek el felhalmozni nemesfémeket, stratégiai cikkeket. Ideje, hogy a válság meglétét a nemzeti politikusok is tudomásul vegyék, és stratégiát dolgozzanak ki a katasztrófa elkerülésére.





Sokan egészen kis gazdaságokban, faluközösségekben, tájegységekben gondolkodnak. Igy mintagazdaságok, kisérleti gazdaságok alakithatók ki, demonstrativ céllal is. Meg lehet mutatni, hogy az egyéni és csoportos erõfeszítések eredményre vezetnek, ha megvan a bizalom, ha sikerül a gazdaság résztvevõi között konstruktiv kapcsolatokat kialakitani. Legyen alapelv, hogy mindenki lehet kezdeményezõ, akár van pénze, hatalma, tulajdona, akár nincs, ha van benne késztetés, tudás és/vagy képesség. Ha életképes helyi szervezõdések földrajzilag közel esõ területeken jönnek létre, akkor megszervezhetõ a települések szövetsége. Igy könnyebben lehet védekezni a válság káros hatásai ellen. Távlati célként kitûzhetõ a helyi intézményrendszer megváltoztatása oly módon, hogy támogassa a spontán szervezõdések mûködését. Elõzõleg viszont meg kell fogalmazni mindazon feladatokat, amelyeket - mintegy háttérként - végre kell hajtani ahhoz, hogy a szervezõdések valóban életképesek legyenek.





Ezek a feladatok széles skálán mozognak. Lesznek mûszaki, kereskedelmi, közigazgatási, pénzügyi, stb. feladatok. Célszerû stratégiai célokat is megfogalmazni. Álljon itt példaképpen néhány gondolat az élelmiszer termelésrõl és a pénzügyek vitelérõl. Az élelmiszer termelés lesz a nem túl távoli jövõ legfontosabb ágazata, felváltja az olajtermelést, mivel az olaj készletek végesek, az ökológiai válság következtében viszont az élelmiszer termelés hozama csökken. A pénzügyek viteléhez új gondolkodásmódra lesz szükség, a jelenlegi tendenciákkal ellentétben törekedni kell a tranzakciók számának csökkentésére - különösen helyi viszonylatban, - felkészülvén arra az esetre is, ha a jelenlegi pénzeszközöket más fizetõeszközök váltják fel.





Ismert személyiségek állitják: nincs harmadik út. Ez az állitás - sok más egyébbel együtt - mára elveszitette értelmét és tartalmát. Csak olyan úton járhatunk, melyen elõttünk senki sem járt, így számozásuknak sincs értelme. A gazdaság átalakulásának két kulcskérdése van. Az egyik kérdés, hogy a gazdaság szereplõi milyen ütemben érzik annak szükségét, hogy átváltsanak a versenyrõl az együttmûködésre. (Nem a megavállalatok fúziójára gondolok.) A másik kérdés, hogy a természeti erõforrásokkal való pazarlás mikor szûnik meg, hogyan fordíthatók meg a káros folyamatok.





A sikerhez szükséges, hogy a kezdeményezéseket hiteles, tekintéllyel rendelkezõ személyek támogassák. Nemcsak szaktudásra, hanem kommunikációs készségre is szükség van. Kezdetben valószinüleg egy-két ember vagy család fog össze, akik saját erejükre óhajtanak elsõsorban támaszkodni. Fontos, hogy tevékenységüknek hire keljen, és hogy a tevékenységük


elvégzéséhez szükséges információkat megkapják. A hirkeltésnek tudatosítania kell, hogy súlyos gazdasági és ökológiai válságban vagyunk, túlélésünk a tét.








Az információ megszelídítése.





Információ, dezinformáció, látszólag ellentét párok, a hétköznapi gyakorlatban azonban mind a hivatalos, mind a köznyelv idegenkedik a dezinformáció szó használatától, igy az információ szónak tág értelmezést lehet adni. Ez az apró nyelvi bukfenc is hozzájárul ahhoz a ködképhez, amely az "információ, információs, informatika" szavaknak - önálló vagy nyelvi szerkezethez kötött - nem átgondolt használata nyomán a társadalomban, sõt számos döntés hozónál is kialakult.





Információ mindaz, amit világunkról tudni lehet. Az információ lehet közvetlen és közvetett. Aki a világból valamit érzékel, megfigyel, közvetlen információhoz jut. Minden egyéb információ közvetett. Csak a közvetlen információról tudja biztosan a megfigyelõ, hogy igaz. A közvetett információ nem mindig elégséges ahhoz, hogy el lehessen dönteni róla, hogy igaz-e vagy hamis.





(Minden


********************************************************************************************************************************************************************************************************************************************************************************************************************************************************************************************************************************************************************************************************************************,


az információt hasznosítani tudja. (Meg kell jegyezni, hogy aki az információt nem érti, az hasznositani sem tudja, de aki tudja róla, hogy hamis, az még tudja hasznositani.)





Az ember és az információ kapcsolatában három lépcsõfok különböztethetõ meg. Az elsõ lépcsõ az információhoz való hozzájutás, a második az információ megértése (beleértve az igaz, hamis alternativa közötti választást is), a harmadik pedig az információ hasznosítása. Az információs forradalom csak az információhoz való hozzájutást segitette - általában - elõ. Az "általában" szó arra utal, hogy ez nem igaz sok-sok olyan egyedi esetre, amelyek az állampolgárok gazdasági tevékenységét, közjogi tájékoztatását, magánéletének megszervezését, vagyis az életvitelét könnyitenék meg. Az intézményesitett információs csatornákon keresztül hozzáférhetõ információk legfeljebb néhány százaléka lehet hatással az egyéni életvitelre, és az sem biztos, hogy a hasznosítható néhány százalék elkerül az érintettekhez.





Az igazi tartalommal megtölthetõ információs társadalomhoz nem lehet ezen az úton eljutni. Az információs társadalom kulcskérdése, hogy az egyén számára szükséges információkhoz mindenki által megismerhetõ módon lehessen hozzájutni.  Az információval való visszaélés tipikus esete, amikor az illetékes közli, hogy az információ természetesen rendelkezésre áll, csak.... A pontok helyébe tetszõleges szöveg behelyettesithetõ, aminek az a burkolt célja, hogy a keresett információhoz ne lehessen könnyen, idõben, vagy egyáltalán hozzájutni. (Emlékezetes 1997-bõl a Budapest Bank privatizációs szerzõdésével kapcsolatos huzavona.) 





Az információk tekintélyes része rögzitett, tárolt formában létezik (papir, film, computer technika, stb.), amelybe bele érthetjük az emberi emlékezetet, közismert szóval memóriát is. Célszerû ugyanazt az információt több helyen, esetleg több formában tárolni, így a hozzáféréshez kevesebb idõ, munka szükséges, az információhoz való hozzájutás biztonsága is megnövekszik. További segitséget lehet adni az információk elõválogatásával, szelektálásával. Gyakran elõforduló eset viszont, hogy ugyanazon információ különbözõ forrásokból hozzájutván nem lesz ugyanaz. Ekkor kell a következõ lépcsõfokra lépni. Az információ értelmezésénél felmerült kételyek esetén párbeszédre kell törekedni az információ forrással. A párbeszéd akkor lehet eredményes, ha nem rendelkezik kötöttségekkel sem a kérdezõ, sem a válaszoló. Információ tároló eszközzel nem lehet párbeszédet folytatni. Bár sokan mást sugallnak, a technika és az információ, vagy ami ugyanaz az információs technika forradalma után is az emberi kapcsolatok a legfontosabbak.





Az értelmezéshez kapcsolható fontos kérdés még az információ felismerhetõsége, vajon az-e amire szükségem van. Végsõ soron a felismerés, az értelmezés és az igaz-hamis alternativa közötti választás egy blokkot képeznek. Ebben a fázisban a megfelelõ ítélõképességgel rendelkezõ személy az információkat szûrni tudja, nemcsak saját maga, hanem egy közösség számára is. Nagyon fontos elválasztani a búzát az ocsútól, vagyis a szándékosan terjesztett hamis (dez)információt az igazitól. Dezinformáció lényeges dolgok elhallgatása, lényegtelen dolgok felnagyitása is. Egy információ akkor hasznosul, ha döntést, cselekvést eredményez, szükség esetén azonnal. Ha az idõ nem kritikus, akkor beépül más információk közé késõbbi felhasználásra.





Válsághelyzet esetén a társadalom információ éhsége megnövekszik. Az információs csatornák hatása megsokszorozódhat. Egy világhálózaton - legyen akár TV, akár számitógép - terjesztett információ felmérhetetlen hatást gyakorolhat akár milliárdnyi emberre. Ennek óriási lehet a veszélye, akár igaz az információ, akár hamis. Az információs hálózatok korlátlan manipulációs lehetõségeket biztositanak jól szervezett csoportok számára. A számitógép hálózathoz hozzáférni nagyon könnyû, a televízióhoz sem túl nehéz, különösen a döntést hozók számára.





Az információs csatornák a válság helyzet elpalástolását is szolgálhatják. Közismert, hogy egyes politikusok és közgazdászok úgy irtóznak a válság szótól, mint ördög a tömjénfüsttõl. Ha az információs csatornákból nyerhetõ hírek ellentmondásossága növekszik, ha egyre több hír valótlansága bizonyul be, ha a reklámok, hirdetések volumene csökken, - mivel az információ termelés hajtóereje csökken - érthetõségük tendenciózusan romlik, - mivel pánik hangulat lesz úrrá a döntés hozókon - akkor súlyos válság helyzet van kialakulóban. (1998 szeptember végén - a tõzsdeindex  zuhanásával kapcsolatos hirmagyarázatok rendkivüli ellentmondásossága - mind az okokat mind a következményeket tekintve igazolta a fenti megállapitást.)





Akár fokozatos, akár radikális átalakulás elé nézünk, eljött az ideje az információs forradalom eredményeinek a társadalom többsége valódi érdekeit szolgáló alkalmazására. Az alkalmazás akkor kecsegtet sikerrel, ha figyelembe veszi az információs kapcsolatok mindhárom lépcsõfokához tarozó kritériumokat, mind a tárolt, mind az újonnan keletkezõ információk halmazán. Az információ szervezésnek igazodnia kell a társadalom szervezéséhez. A jövõben a társadalom kettõs, település és foglalkozás szerinti tagolása valószinü. Az információkat is elsõsorban ezen két kritérium szerint szükséges válogatni.





Szelektált információt könnyebb értelmezni és igy hasznositani is. Érdemes a szelektálással együtt szûrést is végezni, igy kiselejtezhetõk a hamis, nem releváns, aktualitásukat vesztett és késõbbi elemzési célra sem használható információk.





A gazdaság egészében, de részterületein is alapvetõ szervezési kérdés, hogy milyen arányban legyen verseny, ill. együttmûködés. Mivel a versenyre alapozott társadalom mûködése egyre inkább akadozik, a jövõ gazdaságát és társadalmát nagyobb részt együttmûködésre kell szervezni. A globalizmus megszûnésével a verseny létjogosultsága nemcsak gazdaság szervezési, hanem földrajzi értelemben is leszûkül. Az együttmûködésre alapozott gazdaságban és társadalomban nem az információk elrejtése, - mint jelenleg - hanem közkinccsé tétele a cél.





Mivel a közvetlen információk a legértékesebbek, tág teret kell biztositani a tapasztalati úton szerzett információknak. Az ökológiai válság ráirányitja a figyelmet a természetbõl szerzett információk hasznosítására, amihez az információs forradalmat jóval megelõzõ idõkbõl lehet mintákat venni.





Az információs forradalom technikai eredményei támogatják az együttmûködést, felhasználhatók az információ forrással folytatandó párbeszéd elõsegitésében, valamint települési és foglalkozási-szakmai adatbankok elõállitásához. Egy számitógép hálózat akár közmû tipusú feladatokat is elláthat. Ilyen párbeszéd létrehozható pl. telefonnal ellátott multimédia hálózaton keresztül. Sok felhasználóra számitó adatbank pl. egy törvénytár, vagy egy termékhatározó rendszer.





Az információs feladatok elvégzésének megszervezése és végrehajtása felkészült szakember gárdát igényel.








Technológia és politika.





A szerencsejáték tipusú pénzgazdaság térvesztésével párhuzamosan a reálgazdaság térnyerése várható. Ez a folyamat azonban nem lesz zökkenõ mentes, sõt, vagy az egyik, vagy a másik gazdasági ágban, vagy mindkettõben radikális átalakulásra kell számitani.





A fejlett technológiájú világ ma óriási társadalmi-gazdasági problémával kûzd: a munkanélküliséggel. Albert Einsteintõl tudjuk, hogy egy probléma nem oldható meg azzal a gondolkodás móddal, ami a problémát elõidézte. A termelékenységet tovább növelõ technológia tehát zsákutca. (Példaképpen: Hazánkban egy csúcstechnológiáju munkahely létesitése 50-60 millió Ft. Elképzelhetetlen, hogy több mint félmillió munkanélküli a „modernizáció” következtében jusson munkához.) Megoldást csak technológia váltás hozhat, ami persze nem jelentheti az elmúlt évtizedek elavult technológiájának kritika nélküli visszahozatalát.  A koncentrált tömegtermelési technológiák helyett elosztott, „testre szabott” technológiákra lesz szükség, amihez új társadalom gazdasági szervezési módszer illik, a hálózat szervezés. (Ez utóbbinak a csírái már léteznek, a termék terjesztésben - mint pl. Amway, California fitness, stb.- alkalmaznak hálózat szervezést.) A jövõ technológiájával szemben az az elvárás, hogy a társadalom minden rétegének egzisztenciáját javitani tudja. A termelékenységi mutató értelmét veszti.





Jelentõs szerepet kaphatnak a jövõben az információs technológiák, mivel az elosztott technológiával kapcsolatos kritériumokat kielégíti. Az információs technológiák spektrumán belül a technikai eszközökhöz (hardver) kapcsolódnak a rögzítési, tárolási, továbbítási kinyerési technológiák, melyek anyag átalakulással és/vagy energia felhasználással járnak. Információs technológiának szokás nevezni a szellemi termékeket (szoftver) is. Ebbe a körbe tartoznak a technikai eszközök használatával, az információ szelekcióval, feldolgozással, irányítással (címzéssel) kapcsolatos eljárások. Külön csoportot képeznek a felhasználási feltételek, mivel a felhasználó lehet ember, lehet gép. Más technológiákat is lehet hasonlóan osztályozni.





Az információs technológiák lehetnek a katalizátorai a technológia váltásnak, ehhez azonban a kormányzatnak aktív innovációs politikát kell folytatnia. Az információs technológiák terjesztése mintául szolgálhat más technológiák bevezetése elõtt. Központi feljesztési programra éppúgy szükség van, mint a helyi kezdeményezések támogatására, idõvel a kettõt összhangba lehet hozni. A központi program indításához szükség lesz az ország technológiai térképére, hozzátéve a munkaerõ több szempont szerint vizsgált eloszlását, hogy egyrészt számba lehessen venni a lehetõségeket és meg lehessen határozni milyen keretek között célszerü a helyi kezdeményezéseknek szabad kezet adni. A téma bõvebb kifejtésére itt nincs lehetõség.





A politika akkor jár el helyesen, ha egyrészt központi információ gyüjtõ és kiértékelõ programokat támogat, másrészt a helyi kezdeményezések elõsegítésére információs hálózatokon keresztül innovációs propagandát fejt ki, valamint betekintést enged a stratégiák kidolgozásához szükséges adatbázisokba. Forrásokat (humán, technikai eszköz, pénz) kutat fel ill. tesz elérhetõvé, ösztönzi a források kiaknázását, országosan a hardver alkalmazást, szoftver fejlesztést, helyi viszonylatban a know-how terjesztést, és a felhasználói tréningeket. Az új technológiák kipróbálása, bevezetése elõl elhárítja a hatáskörébe ill. a befolyásolási körébe tartozó akadályokat. A sikerhez azonban olyan kormánypárti-ellenzéki konszenzus szükséges, aminek nálunk jelenleg nem látni nyomát.





Természetesen biztosítani kell a demokratikus szabályoknak megfelelõ törvényi, költségvetési hátteret is. Ez a téma azonban messzire vezet, én nem tudok hozzászólni, csak fel tudom adni a leckét a hozzáértõknek.

